b"\n_START_ARTICLE_\nDavid Lodge\n_START_SECTION_\nBiografie\n_START_PARAGRAPH_\nDavid Lodge s-a n\xc4\x83scut la 28 ianuarie 1935 \xc3\xaen sudul Londrei. Mama sa, Rosalie Murphy Lodge, catolica fervent\xc4\x83, a decis ca educa\xc8\x9bia lui David s\xc4\x83 fie catolic\xc4\x83. La \xc3\xaenceputul celui de-al doilea R\xc4\x83zboi Mondial famila Lodge p\xc4\x83r\xc4\x83se\xc8\x99te Londra, fiind evacuata in Cornwall. Dup\xc4\x83 terminarea r\xc4\x83zboiului, Lodge a urmat liceul catolic St. Joseph's Academy din Londra, apoi timp de 3 ani (1952-1955) University College din Londra. Dup\xc4\x83 absolvirea colegiului \xc8\x99i-a \xc3\xaentrerupt studiile pentru a-\xc8\x99i satisface stadiul militar obligatoriu. Dup\xc4\x83 satisfacerea acestuia s-a \xc3\xaentors la universitate \xc8\x99i a absolvit cursurile post-universitare, \xc3\xaencununate cu un Masters in Arts \xc3\xaen fic\xc8\x9biune catolic\xc4\x83. \xc3\x8en acela\xc8\x99i an s-a c\xc4\x83s\xc4\x83torit cu Mary Frances Jacob. \xc3\x8entre anii 1960 \xc8\x99i 1987 pred\xc4\x83 literatur\xc4\x83 englez\xc4\x83 la \xc8\x98coala de Englez\xc4\x83 a Univerist\xc4\x83\xc8\x9bii din Birmingham, localitate unde s-a \xc8\x99i stabilit. La retragerea sa din via\xc8\x9ba universitar\xc4\x83 a fost numit profesor onorific de literatur\xc4\x83 englez\xc4\x83 modern\xc4\x83. Lodge a renun\xc8\x9bat la cariera universitar\xc4\x83 pentru a se dedica \xc3\xaen totalitate scrisului. Ast\xc4\x83zi tr\xc4\x83ie\xc8\x99te \xc3\xaen Birgmingham \xc3\xaempreun\xc4\x83 cu so\xc8\x9bia \xc8\x99i cei trei copii.\n_START_SECTION_\nCariera\n_START_PARAGRAPH_\nPrima oper\xc4\x83 a lui Lodge, publicat\xc4\x83 \xc3\xaen anul 1958 \xc8\x99i intitulat\xc4\x83 About catholic Authors (Despre autori catolici) o oper\xc4\x83 critic\xc4\x83. Primul roman, publicat \xc3\xaen anul 1960, intitulat Picturegoers vorbe\xc8\x99te despre experien\xc8\x9bele legate de copil\xc4\x83ria autorului, personajele centrale fiind membrii unei familii catolice din Londra. Cel de-al doilea roman, Ginger, you're Barmy, publicat in anul 1962, se ocup\xc4\x83 de traumele suferite de un t\xc3\xa2n\xc4\x83r londonez sensibil ce \xc3\xae\xc8\x99i satisface stagiul militar \xc3\xaen Catterick, \xc3\xaentocmai precum o f\xc4\x83cuse \xc8\x99i Lodge. Referin\xc8\x9bele autobiografice sunt evidente. \xc3\x8en anul 1963 colaboreaz\xc4\x83 cu Malcolm Bradbury \xc8\x99i James Duckett la o recenzie intitulat\xc4\x83 Between these Four Walls (\xc3\x8entre ace\xc8\x99ti patru pere\xc8\x9bi). A\xc8\x99a cum singur declara ulterior, aceast\xc4\x83 lucrare, precum \xc8\x99i \xc3\xaentilnirea cu Bradbury, i-au influen\xc8\x9bat decizia de a scrie comedii. \xc3\x8en anul universitar 1964-1965 prime\xc8\x99te o burs\xc4\x83 Harkness Commonwealth \xc3\xaen Statele Unite ale Americii. \xc3\x8en 1965 public\xc4\x83 o alt\xc4\x83 recenzie, Slap in the Middle (O palm\xc4\x83 pe mijloc) precum \xc8\x99i primul roman comic, Muzeul Britanic s-a d\xc4\x83r\xc3\xa2mat! (\xc3\xaen original The British Museum Has Fallen Down). Acest roman a deschis drumul mai multor romane de succes legate de via\xc8\x9ba din campusurile universitare. Renumite \xc3\xaen acest sens sunt romanele Schimb de dame (\xc3\xaen original Changing Places), Ce mic\xc4\x83-i lumea! (\xc3\xaen original Small World: An academic Romance) \xc8\x99i Meserie! (\xc3\xaen original Nice Work)."